Diari Oficial de la Generalitat Valenciana


Sumari del DOGV 8612, del 13-08-2019 (2019/6504)

Notificació de la sentència dictada en el procediment de guarda i custòdia número 1392/2018.
--------------------------------------------------------------------------------------------

### Dades del document

Número de DOGV
:   8612

Data del DOGV
:   13-08-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/6504


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de guarda i custòdia número 1392/2018. [2019/6504]  
Demandant: Marlen Briyig Rodríguez Valdés.  
Procuradora: Elena Soler Gorriz.   
Demandat: Brayan Felipe Andrade Jiménez.  
  
  
María Cabezuelo Campos, lletrada de l'Administració de justícia del Jutjat de Primera Instància número 9 de València, faig saber que en les actuacions de família, guarda, custòdia o aliments de fills menors no matrimonials no consensuats, seguides amb el número 1392/2018, a instàncies de Marlen Briyig Rodríguez Valdés contra Brayan Felipe Andrade Jiménez, en situació de rebel·lia, en les quals en data 7 de juny de 2019 s'ha dictat sentència, la dispositiva de la qual diu així:  
  
«Estime parcialment la demanda plantejada per Marlen Briyig Rodríguez Valdés, representada per la procuradora dels tribunals, Elena Soler Gorriz i assistida del lletrat José María Tena Franco, contra Brayan Felipe Andrade Jiménez, declarat en rebel·lia per la seua incompareixença en aquestes actuacions i en els quals ha sigut part el Ministeri Fiscal, sobre guarda, custòdia i aliments de fill menor, i he disposat les mesures definitives següents derivades del cessament de la convivència entre les parts:  
1a. L'atribució de l'exercici exclusiu de la pàtria potestat sobre del fill menor, \*\*\*, a la mare Marlen Briyig Rodríguez Valdés.  
2a. S'atribueix la guàrdia i custòdia del fill menor, \*\*\*, a la mare Marlen Briyig Rodríguez Valdés.  
3a. No es fixa sistema de visites patern filial, sense perjudici que el progenitor rebel, Brayan Felipe Andrade Jiménez, puga sol·licitar el mateix sistema de visites en el procediment adequat en benefici dels menors.  
4a. Brayan Felipe Andrade Jiménez contribuirà com a prestació per aliments per al seu fill menor, i pagarà a la mare Marlen Briyig Rodríguez Valdés, en el compte bancari que aquesta designe, per mesos anticipats i dins dels cinc primers dies de cada mes, la quantitat mensual de 180 euros, la suma pecuniària dels quals serà anualment actualitzada en relació amb l'Índex de Preus del Consum, juntament amb la meitat de les despeses de caràcter extraordinari dels menors, els necessaris en tot cas i els convenients amb el consentiment de l'altre progenitor o autorització judicial.   
Tot això sense fer una especial condemna a costes d'aquest procediment.  
  
Així, aquesta és la meua sentència, que de conformitat amb el que es disposa en els articles 265 i 266 de la Llei orgànica del poder judicial s'anotarà en el llibre corresponent i se'n portarà testimoniatge a les actuacions originals i que es notificarà a les parts, fent-los saber que en contra es podrà interposar en aquest jutjat recurs d'apel·lació, dins dels 20 dies següents a la seua notificació prèvia constitució de depòsit de 50 euros en el compte de depòsits i consignacions d'aquest jutjat en l'entitat Banco Santander, SA. (disposició addicional 15a de la LO 1/2009).   
  
Ho pronuncie, mane i signe.»  
  
I perquè servisca de notificació de forma deguda a Brayan Felipe Andrade Jiménez, en rebel·lia, expedisc i signe aquest edicte.  
  
València, 12 de juny de 2019.- La lletrada de l'Administració de justícia: María Cabezuelo Campos.